kardosdrur/scandi-wiki huggingface dataset:
Anita Ušacka

Anita Ušacka (født 26. april 1952 i Riga i Lettiske SSR) er en lettisk dommer og jurist, der har virket som dommer ved Letlands Forfatningsdomstol og Den Internationale Straffedomstol (ICC).

Ušacka begyndte sim karriere som juridisk akademiker ved Letlands Universitet i 1975. I 1996 blev hun udnævnt til en af de første dommere ved den nyoprettede forfatningsdomstol i Letland, hvor hun virkede som dommer i syv år. I 2003 valgte forsamlingen af deltagerstater i Den Internationale Straffedomstol Ušacka til dommer ved straffedomstolen. Hun blev genvalgt i 2006, og hendes niårige periode, som ikke kan forlænges, udløber i 2015. Hun er også medlem af Den Internationale Straffedomstols appelafdeling. Ušacka fik sin uddannelse ved Letlands Universitet, Moskvas statsuniversitet, University of Notre Dame og Max Planck Selskabet.

Kilde 
Dommer Anita Ušacka

Kildehenvisninger 

Personer fra Riga
Jurister fra Letland
Dommere
Pels (tøj)

En pels er overtøj. Pelsværk er fremstillet af dyrs skind. Hårsiden kan vende udad eller indad..

Pels er en af de ældste former for beklædning.

Overtøj
Stuart Attwell

Stuart Steven Attwell (født 6. oktober 1982) er en engelsk fodbolddommer fra Leeds. Han debuterede som 25 årig i Premier League i 2008 som den yngste dommer nogensinde. Fra 2009 sæsonen har han dømt internationalt under det internationale fodboldforbund FIFA. Forfremmelsen til FIFA-dommer var meget atypisk, da Atwell kun havde dømt 4 kampe i Premier League ved udnævnelsen.

Karriere 
I en kamp mellem Reading og Watford i den næstbedste engelske række, the Championship, i 2008 blev Attwell for alvor kendt, da han godkendte en scoring, hvor bolden aldrig havde været i mål. Linjedommeren markerer fejlagtigt for mål, hvorefter Attwell godkender scoringen.

Den 26. december 2017 underkender han fejlagtigt sin linjedommer i kampen mellem Bournemouth og West Ham, da en Bournemouth-spiller scorer i en offside-position samt tager hånden til hjælp. Linjedommeren har set situationen, men Attwell anerkender målet og kampen ender 3-3.

Referencer 

Kampoversigt 

Fodbolddommere fra England
Personer fra Leeds
Émile Cornic

Émile Albert Yvon Cornic (23. december 1894 – 20. august 1964) var en fransk fægter som deltog i de olympiske lege 1928 i Amsterdam.

Cornic vandt en sølvmedalje i fægtning under OL 1928 i Amsterdam. Han var med på det franske hold som kom på en anden plads i holdkonkurrencen i kårde bagefter Italien. De andre på holdet var Armand Massard, Georges Buchard, Gaston Amson, René Barbier og Bernard Schmetz.

Fægtere fra Frankrig
Irland ved sommer-OL 1928

Irland deltager i Sommer-OL 1928. Sportsudøvere fra Irland deltog under Sommer-OL 1928 i Amsterdam. Irland kom på en delt 24. plads med en guldmedalje.

Medaljer

Medaljevindere

Kilder 
 http://www.aafla.org/5va/reports_frmst.htm 
 den internationale olympiske komites database for resultater under OL 
Lande ved sommer-OL 1928
Irland ved sommer-OL
Funder Ådalsbro

Funder Ådalsbro er Danmarks længste landbro. Broen fører Herningmotorvejen over Funder Ådal.

Broen står som to parallelle broer, der har en afstand på 1 meter. Broerne har en højde på 30 meter, og de har hver ni store spænd på op til 85 meter.

Broen åbnede for trafik sammen med motorvejsstrækningen fra Bording til Funder 31. august 2012.

Broen er designet af Gottlieb Paludan Architects og Kresten Bloch.

Vejbroer i Danmark
Etableret i 2012
Bygninger, konstruktioner og anlæg i Silkeborg Kommune
Bygninger, konstruktioner og anlæg i Ikast-Brande Kommune
Motorvejsbroer
Europavej E65

E65 er en europavej der begynder i Malmø i Sverige og ender i Chania i Grækenland. Undervejs går den blandt andet gennem: Ystad i Sverige ...(færge)... Świnoujście, Wolin, Goleniów, Szczecin, Świebodzin og Zielona Góra i Polen; Harrachov, Železný Brod, Turnov, Mladá Boleslav, Prag, Jihlava og Brno i Tjekkiet; Bratislava i Slovakiet; Rajka, Mosonmagyaróvár, Csorna, Szombathely, Körmend, Zalaegerszeg, Nagykanizsa og Letenye i Ungarn; Zagreb, Karlovac, Rijeka, Split og Metković i Kroatien; Bosnien-Hercegovina; Dubrovnik i Kroatien; Petrovac, Podgorica og Bijelo Polje i Montenegro; Serbien; Skopje, Kičevo, Ohrid og Bitola i Makedonien; Niki, Vevi, Kozani, Larissa, Domokos, Lamia, Brallos, Itea, Antirrio, Rio, Aigio, Korinth, Tripoli, Kalamata ...(færge)... og Kissamos i Grækenland.

Se også
 Motorvejen A6 (Polen)

Referencer

Eksterne henvisninger 

65
Veje i Sverige
Veje i Polen
Veje i Tjekkiet
Veje i Slovakiet
Veje i Ungarn
Veje i Kroatien
Veje i Bosnien-Hercegovina
Veje i Serbien
Veje i Montenegro
Veje i Nordmakedonien
Veje i Grækenland
George Renwick

George Russell Renwick (7. august 1901 – 25. juli 1984) var en britisk atlet som deltog i de olympiske lege 1924 i Paris.
Renwick vandt en bronzemedalje i atletik under OL 1924 i Paris. Han var med på det britiske stafethold som kom på en tredje plads i disciplinen 4 x 400 meter, mænd med tiden 3.17,4 bag efter USA som vandt med 3.16,0 hvilket var en ny verdensrekord, Sverige blev nummer to. De andre på holdet var Edward Toms, Richard Ripley og Guy Butler.

Sprintere fra Storbritannien
Richard Ripley

Richard Nicholson Ripley (23. juni 1901 – juli 1996) var en britisk atlet som deltog i de olympiske lege 1924 i Paris.

Ripley vandt en bronzemedalje i atletik under OL 1924 i Paris. Han var med på det britiske stafethold som kom på en tredje plads i disciplinen 4 x 400 meter, mænd med tiden 3.17,4 bagefter USA som vandt med 3.16,0 hvilket var en ny verdensrekord, Sverige blev nummer to. De andre på holdet var Edward Toms, George Renwick og Guy Butler.

Sprintere fra Storbritannien
Edward Toms

Edward James Toms (11. december 1899 – 2. januar 1971) var en britisk atlet som deltog i de olympiske lege 1924 i Paris.
 
Toms vandt en bronzemedalje i atletik under OL 1924 i Paris. Han var med på det britiske stafethold som kom på en tredje plads i disciplinen 4 x 400 meter, mænd med tiden 3.17,4 bagefter USA som vandt med 3.16,0 hvilket var en ny verdensrekord, Sverige blev nummer to. De andre på holdet var Richard Ripley, George Renwick og Guy Butler.

Sprintere fra Storbritannien
Fußballer des Jahres

Fußballer des Jahres eller årets fodboldspiller i Tyskland er en pris, der er blevet givet til den bedste fodboldspiller i Tyskland hver år siden 1960. Alle tyske spillere eller en udenlandsk spiller i Bundesligaen kan vinde prisen:

Vindere af prisen

Mænd 
 1960 Uwe Seeler
 1961 Max Morlock
 1962 Karl-Heinz Schnellinger
 1963 Hans Schäfer
 1964 Uwe Seeler
 1965 Hans Tilkowski
 1966 Franz Beckenbauer
 1967 Gerd Müller
 1968 Franz Beckenbauer
 1969 Gerd Müller
 1970 Uwe Seeler
 1971 Berti Vogts
 1972 Günter Netzer
 1973 Günter Netzer
 1974 Franz Beckenbauer
 1975 Sepp Maier
 1976 Franz Beckenbauer
 1977 Sepp Maier
 1978 Sepp Maier
 1979 Berti Vogts
 1980 Karl-Heinz Rummenigge
 1981 Paul Breitner
 1982 Karlheinz Förster
 1983 Rudi Völler
 1984 Harald Schumacher
 1985 Hans-Peter Briegel
 1986 Harald Schumacher
 1987 Uwe Rahn
 1988 Jürgen Klinsmann
 1989 Thomas Häßler
 1990 Lothar Matthäus
 1991 Stefan Kuntz
 1992 Thomas Häßler
 1993 Andreas Köpke
 1994 Jürgen Klinsmann
 1995 Matthias Sammer
 1996 Matthias Sammer
 1997 Jürgen Kohler
 1998 Oliver Bierhoff
 1999 Lothar Matthäus
 2000 Oliver Kahn
 2001 Oliver Kahn
 2002 Michael Ballack
 2003 Michael Ballack
 2004 Aílton Gonçalves da Silva
 2005 Michael Ballack
 2006 Miroslav Klose
 2007 Mario Gómez
 2008 Franck Ribéry
 2009 Grafite
 2010 Arjen Robben
 2011 Manuel Neuer
 2012 Marco Reus
 2013 Bastian Schweinsteiger 
 2014 Manuel Neuer 
 2015 Kevin De Bruyne 
 2016 Jerome Boateng
 2017 Philipp Lahm
 2018 Toni Kroos
 2019 Marco Reus
 2020 Robert Lewandowski

Kvinder

Noter

Eksterne henvisninger 
 Vinderlisten på Kicker.de  

Fodbold i Tyskland
Fodboldpriser
Bert MacDonald

Bertram Bert Hector MacDonald (25. maj 1902 i Birmingham – 28. december 1965) var en britisk atlet som deltog i de olympiske lege 1924 i Paris.
  
MacDonald vandt en sølvmedalje i atletik under OL 1924 i Paris. Han var med på det britiske hold som kom på en anden plads i holddisciplinen 3000-meter-løb på hold bagefter Finland. De andre på holdet var Harry Johnston og George Webber.

Eksterne henvisninger 

Mellemdistanceløbere fra Storbritannien
Personer fra Birmingham
Olympiske sølvmedaljevindere fra Storbritannien
Medaljevindere ved sommer-OL 1924
Kähler

Kähler eller Kaehler, er et efternavn, som betyder kulsvier. Der er pr. 2020 242 danskere, der bærer dette efternavn.

Personer 
 Erich Kähler (1906  2000), tysk matematiker
 Herman Kähler
 Mårten Kähler (1728  1773) svensk læge, foredragsholder og digter
 Palle Kähler (1939, Odense  2003, Ørbæk), en dansk fodboldspiller og maskinarbejder
 Sigrid Kähler (1874, Næstved  1923, Skt. Jørgensbjerg), en dansk kunstmaler

Virksomhed 
 Kähler Keramik

Se også 
 Köhler
 Kehler
 Kohler
 Kohl

Referencer 

Nedertyske efternavne
Danske efternavne
Erhvervsmæssige efternavne
Harry Johnston

Herbert Arthur Harry Johnston (16. april 1902 – 5. april 1967) var en britisk atlet som deltog i de olympiske lege 1924 i Paris.
   
Johnston vandt en sølvmedalje i atletik under OL 1924 i Paris. Han var med på det britiske hold som kom på en andenplads i disciplinen 3000-meter-løb, hold bagefter Finland. De andre på holdet var Bert MacDonald og George Webber.

Eksterne henvisninger 

Mellemdistanceløbere fra Storbritannien
Olympiske sølvmedaljevindere fra Storbritannien
Medaljevindere ved sommer-OL 1924
Muddi og Salamidrengene

Muddi og Salamidrengene er et dansk børneband, der blev skabt i år 1990.

Gruppen består af medlemmerne: Forsangeren Muddi, Louis Louis, Per Syvspring og Sømand. I virkeligheden bor de alle sammen i Østjylland, hvor de primært har spillet.

Deres første plade, der bare havde titlen Muddi og Salamidrengene udkom i år 1994. Efterfølgende er otte andre plader plus et kompilationsalbum udgivet.

Diskografi 
 Muddi og Salamidrengene (1994)
 Jorden rundt (1995)
 Bahaja-bahula (1996)
 Salami twist (1998)
 Vrik med numsen (1999)
 Under den blå kasket (2000)
 Sæbe i mit øje (2001)
 Juletosset (2003)
 Greatest (2005)
 Op på tæerne - opsamlingsalbum (2007)
 10'eren (2008)

Referencer

Eksterne henvisninger 
 
 Muddi & Salamidrengene på Discogs

Musikgrupper fra Danmark
Musikgrupper fra 1990
George Webber

George James Webber (født 1895 i Ipswich, død 31. maj 1950 i Luton) var en britisk atlet som deltog i de olympiske lege 1924 i Paris.
   
Webber vandt en sølvmedalje i atletik under OL 1924 i Paris. Han var med på det britiske hold, som kom på en andenplads i holddisciplinen 3000-meter-løb bagefter Finland. De andre på holdet var Bert MacDonald og Harry Johnston.

Eksterne henvisninger 
 Biografi  på sports-reference.com

Mellemdistanceløbere fra Storbritannien
Personer fra Ipswich
Olympiske sølvmedaljevindere fra Storbritannien
Medaljevindere ved sommer-OL 1924
Halmstads byvåben

Halmstads byvåben stammer fra et segl fra begyndelsen af 1600-tallet. 1974 blev våbenet registreret for Halmstads kommun.

I Sverige er det alene kommunerne Halmstad, Landskrona og Malmö som har tilbehør uden for skjoldet (hjelm eller krone og andre udenværker) registreret for sit kommunevåben. Kommunerne kan naturligvis også anvende skjoldet alene.

Blasonering 
Sköld: i blått fält en bjälke av silver, belagd med tre av öppna kronor av guld krönta röda hjärtan; hjälmtäcke: invändigt av silver och utvändigt blått; vulst: av silver och blått samt som hjälmprydnad: tre sädeskärvar av guld vid sidan om varandra.

(På )

Baggrund 
Det ældste segl viser en hjelm, hvad der kan være et talende våben, da byens tyske navn på den tid var Helmstade. Også hjelmens hjemfigur kan være talende, da det indeholdt kornaks eller halmneg.

Det nuværende våben skabtes mens byen, sammen med resten af Halland, endnu var dansk. Det er usikkert, hvordan våbenet er blevet til, men Christian IV havde et kronet hjerte i sit personlige segl, så det sandsynligvis derfra, det kommer. Hjertet i seglet formodes at komme fra hjerterne i Danmarks rigsvåben, til trods for at disse hjerter almindeligvis antages oprindeligt at have været søblade. Byen fortsatte med at anvende den tidligere anvendte hjelm, nu blot over det nyskabte våbenskjold.

I nogle sammenhænge anvendes alene tre kronede hjerter, uden skjoldet – også i kommunens slogan, "Halmstad, staden med tre hjärtan".

Våbener for tidligere kommuner inden for den nuværende kommune 
Harplinge kommun (før 1971 landskommun) havde også våben (fra 1958), men efter kommunalreformen 1971-74 registrerede Halmstads kommun det gamle byvåben uforandret.

Kilder 

 Halmstads kommuns grafiske profil 

Byvåben
Heraldik
Edward Kirby

Edward Buckler Kirby (30. oktober 1901 i Washington DC – 5. juli 1968 i West Orange) var en amerikansk sportsudøver som deltog i de olympiske lege 1924 i Paris.
 
Kirby vandt en bronzemedalje i atletik under OL 1924 i Paris. Han var med på det amerikanske hold som kom på en tredje plads i holddisciplinen 3000-meter-løb bagefter Finland og Storbritannien. De andre på holdet var William Cox og Willard Tibbetts.

Mellemdistanceløbere fra USA
William Cox

William John Cox (12. juli 1904 – 3. juni 1996) var en amerikansk sportsudøver som deltog i de olympiske lege 1924 i Paris.
  
Cox vandt en bronzemedalje i atletik under OL 1924 i Paris. Han var med på det amerikanske hold som kom på en tredje plads i holddisciplinen 3000-meter-løb bagefter Finland og Storbritannien. De andre på holdet var Edward Kirby og Willard Tibbetts.

Mellemdistanceløbere fra USA
Marie Kofoed

Marie Kofoed (19. januar 1760 i Rønne – 20. april 1838 på Christianshavn) var en dansk godsejer og filantrop, som stiftede talrige legater.


Hun blev d. 11. december 1776 for første gang gift med købmand Jochum Herman Ancher. I 1778 fik hun et barn som fik navnet Hans Morten. Hans Morten døde i februar 1786 og Ancher døde d. 7. maj 1786. Samme år blev hun gift med skibskaptajn og grosserer Hans Peter Kofoed. Han døde på 3. december 1812 hvorefter Marie for anden gang blev enke. Hun styrede med sikker hånd sin arvede formue frelst gennem statsbankerotten i 1813. I 1818 blev hun højst usædvanligt af Frederik VI udnævnt til etatsrådinde for sin udstrakte godgørenhed. Hun er den eneste, der nogensinde fik titlen uden at være gift med en etatsråd. Hendes formue stammede fra mandens udstrakte handel på Ostindien og Vestindien.

Det drejede sig om adskillige hundrede tusinde rigsdaler, og den række af legater, som Marie Kofoed indstiftede med tanke på først og fremmest hendes landsmænd, er meget lang.

Marie Kofoed støttede personligt unge bornholmere som J.N. Madvig. Hun oprettede legater til fordel for trængende sømandsenker og børn både på Bornholm og i København, for skoler, arbejdshuse, fiskerihavne, til stenkulsfremstilling, Skipperstiftelsen, skovplantning, havebrug og landbrug, trængende enker, ugifte kvinder, hospitalsvirksomhed, uformuende pigebørn osv.

Hun øgede formuen ved sin dygtighed som godsejer på Holbæk Slots Ladegård og Åstrup, vest for Roskilde. Hun testamenterede betydelige beløb til yderligere legater og til slægt og venner.

Hun fik med det store ansvar gentagne depressioner og kaldtes på Bornholm "Gale Marie".

Hendes legat uddeltes sidste gang i 2001.

Hun døde på sin store gård på Christianshavn, nu Heerings Gård.

Der er rejst en mindestøtte med relief for hende i Almindingen, og der findes mindeplader dels på Arbejdshuset i Møllegade, Rønne, dels i Sofiegade på Christianshavn. Portrætmaleri fra 1822 af J.A. Bech i Bornholms Kunstmuseum.

Referencer

Litteratur 
 Møller, Lars Kærulf, Billeder fra Bornholms Kunstmuseums samling, Bornholms Kunstmuseum mfl., Gudhjem, 2012, s. 10, 11. . 70.86.

 Hansaage Bøggild: Etatsrådindens pengekiste.

Eksterne henvisninger 
 
 Biografi i Dansk Kvindebiografisk Leksikon

Personer fra Rønne
Godsejere fra Danmark
Danskere i 1800-tallet
Filantroper fra Danmark
Danskere i 1700-tallet
Personer i Dansk Biografisk Leksikon
Personer i Dansk Kvindebiografisk Leksikon
Massimiliano Allegri

Massimiliano Allegri (født 11. august 1967 i Livorno) er tidligere forboldspiller og tidligere cheftræner for bl.a. de italienske fodboldklubber AC Milan og Juventus F.C.. 

Han overtog trænersædet fra den tidligere Milan spiller Leonardo, der blev fyret pga. dårlige resultater. Allegri har ført Milan til førstepladsen i Serie A og til 1/8 finalerne i Champions League, hvor de dog røg ud med en samlet målscore på 0-1 til Tottenham Hotspur.

Efter tiden i Milan førte han Juventus til en rækker mesterskaber og finalepladser i Champions League.

Eksterne henvisninger 

Fodboldtrænere fra Italien
Fodboldtrænere fra AC Milan
Willard Tibbetts

Willard Lewis Tibbetts jr (26. marts 1903 – 28. marts 1992) var en amerikansk sportsudøver som deltog i de olympiske lege 1924 i Paris.
   
Tibbetts vandt en bronzemedalje i atletik under OL 1924 i Paris. Han var med på det amerikanske hold som kom på en tredjeplads i holddisciplinen 3000-meter-løb bagefter Finland og Storbritannien. De andre på holdet var Edward Kirby og William Cox.

Mellemdistanceløbere fra USA
Arthur Studenroth

Arthur Addison Studenroth (9. oktober 1899 – 14. marts 1992) var en amerikansk sportsudøver som deltog i de olympiske lege 1924 i Paris.

Studenroth vandt en sølvmedalje i atletik under OL 1924 i Paris. Han var med på det amerikanske hold som kom på en andenplads i disciplinen Cross country bagefter Finland. De andre på holdet var Earl Johnson og August Fager.

Langdistanceløbere fra USA
August Fager

August Oliver "Gus" Fager (25. september 1891 – november 1967) var en amerikansk sportsudøver som deltog i de olympiske lege 1924 i Paris.
 
Studenroth vandt en sølvmedalje i atletik under OL 1924 i Paris. Han var med på det amerikanske hold som kom på en andenplads i disciplinen i Cross country bagefter Finland. De andre på holdet var Earl Johnson og Arthur Studenroth.

Mellemdistanceløbere fra USA
Morits Philipsen

Morits Carl Theodor Philipsen (13. juli 1814 i København – 24. januar 1877 i Hillerød) var en dansk proprietær og politiker, bror til litteraturforskeren Jacob Philipsen.

Han var søn af den jødiske silke- og klædehandler Aron Philipsen (1767-1831) og Sophie Amalie Warburg (1785-1869), gik i Borgerdydskolen på Christianshavn indtil 1831, studerede landvæsen på Store Frederikslund ved Sorø og på Mariendal ved Egernførde 1832-37. Philipsen købte dernæst proprietærgården Højagergård i Slangerup, som han ejede til 1867. Nevøen, den senere maler Theodor Philipsen, kom på Højagergård, hvor han fik en landbrugsuddannelse og grundlagt sin interesse for dyr.

Philipsen var desuden landvæsenskommissær, repræsentant i Sjællands Stifts Brandassuranceforening, direktør i Frederiksborg Amts Spare- og Laanekasse og til sin død branddirektør i Frederiksborg Amt. Han var fattigkommissær og skolepatron i Slangerup fra 1838, medlem af sogneforstanderskabet 1842-50 og 1856-58, deraf en tid formand, medlem af Frederiksborg Amtsråd 1854-55 og 1856-68 samt formand for Frederiksborg Amts Landboforening 1856-66. Han blev Ridder af Dannebrog 1866.

Han blev kåret til folketingsmand for Frederiksborg Amts 3. valgkreds (Hillerødkredsen) ved valget 1. december 1854 og sad på tinge til 14. juni 1855. Han søgte i 1864 forgæves valg til Rigsrådets Folketing i Frederikssund, men blev i stedet valgt til Rigsrådets Landsting, hvor han sad 1864-66. Ved valget 23. juni 1866 blev han også valgt til Rigsdagens Landsting, blev genvalgt ved oktobervalget samme år og sad til 1. oktober 1874. Han tilhørte i begyndelsen venstrefløjen af De Nationalliberale, men blev senere konservativ.

Kilder 
 Victor Elberling, Rigsdagens Medlemmer gennem 100 Aar, bind 2, København: J.H. Schultz Forlag 1950, s. 134.

Proprietærer fra Danmark
Riddere af Dannebrog
Personer fra København
Folketingsmedlemmer i 1850'erne
Landstingsmedlemmer i 1860'erne
Landstingsmedlemmer i 1870'erne
Morits
Jøder fra Danmark
Medlemmer af Rigsrådet (1855-1866)
Branddirektører fra Danmark
Bankdirektører fra Danmark
Amtsrådsmedlemmer
Kommunalpolitikere fra Danmark
Politikere fra De Nationalliberale
Earl Johnson

Richard Earle Earl Johnson (10. marts 1891 – november 1965) var en amerikansk sportsudøver som deltog i de olympiske lege 1924 i Paris.
  
Johnson vandt to medaljer i atletik under OL 1924 i Paris. Han var med på det amerikanske hold som kom på en andenplads i disciplinen i Cross country bagefter Finland. De andre på laget var August Fager og Arthur Studenroth. I den individuelle disciplin som foregik over 10,65 km terrænløb blev han nummer tre bagefter Paavo Nurmi og Ville Ritola begge fra Finland.

Langdistanceløbere fra USA
Henri Lauvaux

Gustave Henri Lauvaux (9. oktober 1900 – 1970) var en fransk Atlet som deltog i de olympiske lege 1924 i Paris.

Lauvaux vandt en bronzemedalje under OL 1924 i Paris. Han var med på det franske hold som kom på en tredje plads i disciplinen 10,65 km cross country bagefter Finland og USA. De andre på holdet var Gaston Heuet og Maurice Norland. Lauvaux ble nummer fem i den individuelle konkurrence i den samme disciplin.

Langdistanceløbere fra Frankrig
Gaston Heuet

Gaston Heuet (født 11. november 1892 i Buenos Aires, død 18. januar 1979) var en fransk atlet som deltog i de olympiske lege 1924 i Paris.

Heuet vandt en bronzemedalje under OL 1924 i Paris. Han var med på det franske hold som kom på en tredjeplads i disciplinen 10,65 km cross country bagefter Finland og USA. De andre på holdet var Henri Lauvaux og Maurice Norland. 

Langdistanceløbere fra Frankrig
The Trigger Effect

The Trigger Effect er en amerikansk film fra 1996, instrueret af David Koepp efter manuskript af James Burke.

Medvirkende 
 Kyle MacLachlan – (Matthew)
 Elisabeth Shue – (Annie Kay)
 Dermot Mulroney – (Joe)
 Bill Smitrovich – (Steph)
 Michael Rooker – (Gary)

Eksterne henvisninger 
 

Amerikanske film fra 1996
Thrillerfilm fra USA
Maurice Norland

Maurice Norland (født 30. juli 1901 i Auxerre, død 18. maj 1967) var en fransk atlet som deltog i de olympiske lege 1924 i Paris.

Norland vandt en bronzemedalje under OL 1924 i Paris. Han var med på det franske hold som kom på en tredjeplads i disciplinen 10,65 km cross country bagefter Finland og USA. De andre på holdet var Henri Lauvaux og Gaston Heuet. 

Langdistanceløbere fra Frankrig
Bone's

Bone's Restauranter A/S eller Bone's er en dansk restaurationskæde med hovedsæde i Herning. Restaurantkæden er kendt for at sælge "ægte" amerikanske spareribs og temaet er generelt amerikansk, en menu kan således bestå af alt fra barbecue burgere til spareribs. Derudover har Bone's også salat og isbar. Bone's koncept er bygget op omkring den fiktive spareribs-elsker Sam Bone, den første restaurant gav også udtryk af at være en del af en amerikansk kæde, hvilket den ikke var. Den første restaurant åbnede i 1990 i Herning. Siden åbnede en række restauranter rundt omkring i Jylland. Kædens anden restaurant åbnede i Vejle og den tredje åbnede i Aarhus. 

I 2014 drev kæden 20 restauranter fordelt med 14 i Jylland, tre på Sjælland, én på Fyn, én i Flensborg, Sydslesvig, Tyskland og én i Nuuk, Grønland. Restauranten i Tyskland er et forsøg på om for at se om den kan løbe rundt uden for Danmarks grænser. I sommeren 2011 indgik Bone's et samarbejde med Lalandia-feriecentrenei Billund og Rødby. I første omgang åbnede en ny restaurant i Lalandia Rødby mens man senere ville beslutte, om en ny Bone's også skulle åbne i Lalandia Billund.

Udsmykning 
Alle restauranter er udsmykket med gamle amerikansk-inspirerede antikvariske ting, såsom bjørneskind, masker, jukeboxes, gamle fronte til amerikanske biler med mere. På den måde fremstår restauranterne som amerikanske, hvilket også er en del af konceptet. Alle disse ting anskaffes ved at Bone's ledelse hvert år drager til USA og kigger rundt på loppemarkeder, hvor man finder alle effekterne til væggene i restauranten.

Referencer 

Virksomheder i Herning
Restaurantkæder i Danmark
Etableret i 1990
Kæmpe

Mange kulturers mytologi indeholder monstre af menneskelig udseende, men med abnorm størrelse og styrke. Ofte benyttes betegnelsen kæmper om disse væsner. 

Den græske mytologi indeholdt titanterne og giganterne, og i den nordiske mytologi var jætterne sådanne kæmper. Kæmperne er ofte repræsentanter for Chaos og den vilde natur, og de er ofte i konflikt med guderne. Kæmperne er kendt i mange religioner. Der er referencer til kæmper også i Det Gamle Testamente, hvor Goliat er den mest kendte.

Overnaturlige væsner
Fiktive racer